
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1549 

30 Δεκεμβρίου 1993 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας δημόσιας δασικής έκτασης 
στη θέση Δραγατσούλα της Κοινότητας Αιαντείου 
Σαλαμίνας Νομ. Αττικής. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή 
δόμησης σε ακίνητο που βρίσκεται εντός του ρυμο¬ 
τομικού σχεδίου του Δήμου Βόνιτσας (Ν. Αιτωλοα¬ 
καρνανίας). 2 

ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης για απαλ¬ 
λοτρίωση ακινήτων λόγω ρυμοτομίας στην οδό 
Αγίου Ιωάννη Ρέντη (στροφή Λεγάκη). 3 

Ανακοίνωση παρακατάθεσης αποζημίωσης για απαλ¬ 
λοτρίωση ακινήτων λόγω ρυμοτομίας στην οδό Βα- 
ρύκα του Δήμου Αγίου Ιωάννη Ρέντη. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. Δ/2261 Ο) 

Κήρυξη ως αναδασωτέας δημόσιας δασικής έκτασης στη 
θέση Δραγατσούλα της Κοινότητας Αιαντείου Σαλαμί¬ 
νας Νομ. Αττικής. 

Ο ΝΟΜΑΡΧΗΣ ΠΕΙΡΑΙΑ 

Σύμφωνα με: 

1. Τις διατάξεις: α) Του άρθρου 117 παρ. 3 του Συντάγ¬ 
ματος της Ελλάδος. 

β) Των άρθρων 188-205 του Ν.Δ. 86/69 «περί Δασικού 
Κώδικος», και άρθρ. 37-44 Ν. 998/79. 

γ) Του Νόμου 3200/1955 «περί διοικητικής αποκε- 
ντρώσεως», σε συνδυασμό με τις διατάξεις του Ν.Δ. 532/ 
1970 «περί σΰμπληρώσεως των διατάξεων περί διοικητι¬ 
κής αποκεντρώσεως» και του 709/1970 Β.Δ/τος, που εκ- 


δόθηκε σε εκτέλεση αυτού. 

2. Τις εξής διαταγές του Υπουργείου Γεωργίας: 

α) 160417/1180/8.7.1980. 

β) 182447/3049/24.9.1980. 

γ) 141823/24.2.1983. 

δ) 80300/4928/5.8.1991. 

3. Την πρόταση που υποβλήθηκε με την 7178/2.11.93 
αναφορά του αρμόδιου Δασαρχείου Πειραιά, σχετικά με 
την κήρυξη ως αναδασωτέας της κατωτέρω δασικής έκτα¬ 
σης και εμβαδού 1.800 τ.μ. που επιχωματώθηκε με φερτά 
μπάζα από το 1984 μέχρι σήμερα από τον Περικλή Βασ. 
Πούτο παράνομα. 

Επειδή η έκταση χρειάζεται προστασία για την επανα- 
δημιουργία της δασικής βλάστησης που καταστράφηκε με 
παράνομο επιχωμάτωση και η οποία θα αποκατασταθεί με 
φυσική αναγέννηση ή με πρόγραμμα τεχνητής αναδάσω¬ 
σης, μέσα σε τρία χρόνια, που θα καταρτίσει το αρμόδιο 
Δασαρχείο και δεν υπάρχει φιλοδασική επιτροπή για να 
γνωμοδοτήσει πάνω στο θέμα αυτό, αποφασίζουμε: 

Κηρύσσουμε ως αναδασωτέα, με σκοπό την προστασία 
για την επαναδημιουργία της δασικής βλάστησης, που επι¬ 
χωματώθηκε παράνομα, δασική έκταση 1.800 στρέμ- 
ματα. 

Η έκταση αυτή, που βρίσκεται στη θέση Δραγατσούλα 
της περιφέρειας της Κοινότητας Αιαντείου Σαλαμίνας, 
Νομού Πειραιά που επιχωματώθηκε με φερτά υλικά παρά¬ 
νομα από τον Περικλή Βασ. Πούτο κάτοικο Περικλέους 7 - 
Αιάντειο Σαλαμίνας. 

Σχετικό το σχεδιάγραμμα με κλίμακα 1:100, το οποίο 
αποτελεί αναπόσπαστο μέρος της απόφασης αυτής και 
στο οποίο η έκταση φαίνεται με τα στοιχεία Α Β Γ Δ Α και 
με όρια: 

Ανατολικά: Χωματόδρομος και δημόσια δασική 
έκταση. 

Δυτικά: Δημόσια δασική έκταση. 

Βόρεια: Δημόσια δασική έκταση. 

Νότια: Δημόσια δασική έκταση, 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 16 Δεκεμβρίου 1993 

Ο Νομάρχης 
ΝΙΚ. ΣΧΟΙΝΑΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πραγματοποίησης μεταφοράς συντελεστή δό¬ 
μησης σε ακίνητο που βρίσκεται εντός του ρυμοτομι¬ 
κού σχεδίου του Δήμου Βόνιτσας (Ν. Αιτωλοακαρνα¬ 
νίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως κλπ» 
(Α' 58). 

2. Τις διατάξεις του Π.Δ/τος 470/1979 «Περί μετασχη¬ 
ματισμού των συντελεστών δομήσεων εις εμβαδά κατά 
την εφαρμογή του Ν.880/1979» (Α' 138), όπως τροποποι¬ 
ήθηκε με το από 19.6.1987 Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
το Ν.880/1979» (Α' 154) όπως τροποποιήθηκε με το υπ' 
αριθ. 367/1987 Π. Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Τις από 18.12.1992,10.3.1993 και 12.4.1993 αιτή¬ 
σεις των Ευαγγελίας και Σωκράτη Βρακατσέλη. 

6. Την από 29.9.1993 αίτηση του Γεωργίου Τριάρχου 
δια του πληρεξουσίου του Δ. Δανάλη. 

7. Την 460/5.8.1993 γνωμοδότηση του Κεντρικού Συμ¬ 
βουλίου Χωροταξίας, Οικισμού και Περιβάλλοντος. 

8. Την 35849/8.10.1993 απόφαση του Υφυπουργού 
Περιβάλλοντος, Χωροταξίας και Δημοσίων Εργων για προ¬ 
έγκριση της σχετικής τεχνικής μελέτης με πρόταση του 
Υπουργού Περιβάλλοντος, Χωροταξίας και Δημοσίων 1 Ερ¬ 
γων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς του 
συντελεστή δόμησης που εγκρίθηκε με το από 27.2.1991 
π.δ/γμα (Δ' 112) από το βαρυνόμενο ακίνητο που βρίσκε¬ 
ται εντός του ρυμοτομικού σχεδίου του Δήμου Θεσσαλονί¬ 
κης (Ν. Θεσσαλονίκης) επί των οδών Βασ. Όλγας αρ. 182 
και Θεμιστοκλή Σοφούλη, για το οποίο έχει εκδοθεί ο 
5340/1993 σχετικός τίτλος δικαιώματος μεταφοράς συ¬ 
ντελεστή δόμησης στο όνομα του Γεωργίου Τριάρχου, σε 
άλλο ακίνητο (ωφελούμενο) που βρίσκεται εντός του ρυ¬ 
μοτομικού σχεδίου του Δήμου Βόνιτσας (Ν. Αιτωλοακαρ¬ 
νανίας) επί της παραλιακής Λεωφόρου Ακτή Αριστογείτο- 
νος Στρογγύλη αρ. 14, φερόμενο ως ιδιοκτησία των Σω¬ 
κράτη Βρακατσέλη και Ευαγγελίας Βρακατσέλη όπως το 
ωφελούμενο ακίνητο φαίνεται με στοιχεία Α, Β, Γ, Δ, Α, 
στο σχετικό πρωτότυπο διάγραμμα σε κλίμακες 1:100 και 
1:500, που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την 108173/1993 
πράξη του και που αντίτυπό του σε φωτοσμίκρυνση δημο¬ 


σιεύεται με το παρόν διάταγμα. 

2. Τα ειδικότερα στοιχεία πραγματοποίησης της μετα¬ 
φοράς συντελεστή δόμησης είναι τα εξής: 

Συνολική δομήσιμη επιφάνεια η οποία δύναται να δομη¬ 
θεί στο ωφελούμενο ακίνητο επιπλέον της επιτρεπομένης 
βάσει των ισχυόντων στην περιοχή όρων δόμησης 48,96 
τ.μ. που αντιστοιχεί σε 13,12 τ.μ. του βαρυνομένου ακινή¬ 
του. 

3. Τα ειδικότερα στοιχεία του ωφελουμένου ακινήτου 
μετά την μεταφορά είναι τα εξής: 

α) Εμβαδόν οικοπέδου: 109,20 τ.μ. 

β) Ποσοστό κάλυψης: 88%. 

γ) Συντελεστής δόμησης: 2,4. 

δ) Μέγιστο επιτρεπόμενο ύψος του ανεγερθησομένου 
κτιρίου: εννέα μέτρα και ενενήντα εκατοστά του μέτρου 
(9,90 μ.), υπεράνω του οποίου επιτρέπεται η κατασκευή 
στέγης μεγίστου ύχους: δύο μέτρων και εξήντα εκατο¬ 
στών του μέτρου (2,60 μ.). 

ε) Το κτίριο πρέπει να ανεγερθεί εντός του ωφελουμέ¬ 
νου ακινήτου σύμφωνα με το διάγραμμα κάλυψης σε κλί¬ 
μακες 1:100 και 1:500 που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την 
108173/1993 πράξη του και που αντίτυπό του σε φωτο- 
σμίκρυνση δημοσιεύεται με το παρόν διάταγμα. 

4. Πριν τη χορήγηση της οικοδομικής άδειας πρέπει να 
προσκομισθεί στην αρμόδια πολεοδομική υπηρεσία από 
τους ενδιαφερομένους πιστοποιητικό από το οικείο Υπο¬ 
θηκοφυλακείο για την σημείωση στη μερίδα των δικαιού¬ 
χων, του παρόντος διατάγματος καθώς και βεβαίωση από 
την αρμόδια υπηρεσία του Υπουργείου Περιβάλλοντος 
Χωροταξίας και Δημοσίων Έργων ότι ακυρώθηκε ο 5340/ 
1993 ονομαστικός τίτλος δικαιώματος μεταφοράς συντε¬ 
λεστή δόμησης. 

Άρθρο 2 

Ακυρώνεται ο 5340/1993 ονομαστικός τίτλος δικαιώ¬ 
ματος μεταφοράς συντελεστή δόμησης. 

2. Εγκρίνεται η χορήγηση νέου τίτλου δικαιώματος με¬ 
ταφοράς συντελεστή δόμησης σε αντικατάσταση του 
5340/1993 τίτλου, στο όνομα του Γ εωργίου Τριάρχου για 
το υπολειπόμενο και μη χρησιμοποιηθέν εμβαδόν 1,43 
τ.μ. 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Εργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 20 Δεκεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριβ. 8061 (3) 

Ανακοίνωση παρακατάθεσης αποζημίωσης για απαλλο¬ 
τρίωση ακινήτων λόγω ρυμοτομίας στην οδό Αγίου Ιω¬ 
άννη Ρέντη (στροφή Λεγάκη). 

Ο ΔΗΜΑΡΧΟΣ ΑΓΙΟΥ ΙΩΑΝΝΗ ΡΕΝΤΗ 

Σύμφωνα με τις διατάξεις του Ν.Δ. 797/71 «περί ανα¬ 
γκαστικών απαλλοτριώσεων», πληροφορούμε όσους: 

α) Έχουν ή διεκδικούν δικαιώματα κυριότητας ή άλλα 
εμπράγματα δικαιώματα στα ακίνητα που απαλλοτριώθη- 
καν με την υπ’ αριθμ. 7/1987 πράξη προσκύρωσης και 
αναλογισμού αποζημίωσης λόγω ρυμοτομίας και τα οποία 
βρίσκονται στην οδό Αγίου Ιωάννη Ρέντη (στροφή Λεγάκη) 
στον Άγιο Ιωάννη Ρέντη Αττικής προς εφαρμογήν του από 
21.9.35 Δ/τος σε συνδυασμό με την παραπάνω πράξη που 
κυρώθηκε με την υπ’ αριθμ. 437756/Α 417/3.11.1987 
απόφαση του Νομάρχη Πειραιά. 

β) Τους ενυπόθηκους ή κατασχόντες δανειστές και 
τους τρίτους διεκδικητές των ακινήτων αυτών, ότι η απο¬ 
ζημίωση της εδαφικής έκτασης που αναφέρονται στο το- 
πογραφικό διάγραμμα που συνοδεύει την παραπάνω 
πράξη η οποία καθορίσθηκε με την υπ' αριθμ. 33/1992 
απόφαση του Μονομελούς Πρωτοδικείου Πειραιά, έχει 
παρακατατεθεί στο Τ.Π.Δ. και έχει εκδοθεΐ σχετικά το υπ’ 
αριθμ. 00642/23.12.1993 γραμμάτιο συστάσεως παρα¬ 
καταθήκης του Γραφείου Παρακαταθηκών Μοσχάτου για 
συνολικό ποσά 2.011.500. 

Η αποζημίωση αυτή είναι αποδοτέα στους δικαιούχους 
που θα αναγνωρισθούν δικαστικά σύμφωνα με το Νόμο. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Άγιος Ιωάννης Ρέντης, 23 Δεκεμβρίου 1993 

Ο Δήμαρχος 
ΓΙΑΝΝΗΣ Ν. ΓΡΥΛΛΗΣ 


Αριθ. 8060 (4) 

Ανακοίνωση παρακατάθεσης αποζημίωσης για απαλλο¬ 
τρίωση ακινήτων λόγω ρυμοτομίας στην οδό Βαρύκα 
του Δήμου Αγίου Ιωάννη Ρέντη. 

Ο ΔΗΜΑΡΧΟΣ ΑΓΙΟΥ ΙΩΑΝΝΗ ΡΕΝΤΗ 

Σύμφωνα με τις διατάξεις του Ν.Δ. 797/71 «περί ανα¬ 
γκαστικών απαλλοτριώσεων», πληροφορούμε όσους: 

α) Έχουν ή διεκδικούν δικαιώματα κυριότητας ή άλλα 
εμπράγματα δικαιώματα στα ακίνητα που απαλλοτριώθη- 
καν με την υπ’ αριθμ. 3/1987 πράξη τακτοποίησης και 
αναλογισμού αποζημίωσης λόγω ρυμοτομίας και τα οποία 
βρίσκονται στην οδό Βαρύκα και δη στο τμήμα αυτής, με¬ 
ταξύ των οδών Μπαλτατζή και Καραολή - Δημητρίου στον 
Άγιο Ιωάννη Ρέντη Αττικής προς εφαρμογήν του από 
21.9.35 Δ/τος σε συνδυασμό με την παραπάνω πράξη που 
κυρώθηκε με την υπ’ αριθμ. 427022/Π. 157/87 απόφαση 
του Νομάρχη Πειραιά. 

β) Τους ενυπόθηκους ή κατασχόντες δανειστές και 
τους τρίτους διεκδικητές των ακινήτων αυτών, ότι η απο¬ 
ζημίωση της εδαφικής έκτασης που αναφέρονται στο το- 
πογραφικό διάγραμμα που συνοδεύει την παραπάνω 
πράξη η οποία καθορίστηκε με την υπ’ αριθμ. 34/1992 
απόφαση του Μονομελούς Πρωτοδικείου Πειραιά, έχει 
παρακατατεθεί στο Τ.Π.Δ. και έχει εκδοθεί σχετικά το υπ’ 
αριθμ. 00641/23.12.1993 γραμμάτιο συστάσεως παρα¬ 
καταθήκης του Γ ραφείου Παρακαταθηκών Μοσχάτου για 
συνολικό ποσό 15.184.600. 

Η αποζημίωση αυτή είναι αποδοτέα στους δικαιούχους 
που θα αναγνωρισθούν δικαστικά σύμφωνα με το Νόμο. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Άγιος Ιωάννης Ρέντης, 23 Δεκεμβρίου 1993 

Ο Δήμαρχος 
ΓΙΑΝΝΗΣ Ν. ΓΡΥΛΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


